[{"text_idx": "#000010", "text": "See hermeetiline talupojamaailm on filmivahenditega va\u0308gagi va\u0308ljendusrikkalt esitatud. Sarnet on aga teadlikult muutnud Kivira\u0308ha groteskse jutustuse dramaatiliseks filmiks (sellele ha\u0308a\u0308lestab vaataja ka tema otsus teha film mustvalgena). Tuletagem meelde, millega romaan algab: stseeniga, kus tobuvo\u0303itu sulane Jaan on omaenda jaburusest so\u0308o\u0308nud mo\u0303isa sahvris seepi ning piinleb po\u0303rgulikes ko\u0303huvaludes. Filmis so\u0308o\u0308b ta muide samuti seepi, kuid teeb seda ilmekalt, peaaegu et va\u0308a\u0308rikalt."}]